
Altjirrala alkira etnanha, alhalka arrpmarnaka 

ITjontintjala Altjirrala alkira etnanha, alha erinha turta arrpmarnaka. 
2 .Arna, kwatjalka lhangalhintja naka. Thapathapa inpora inthorrala 
turta kwatja iparta erinha korltaka. Altjirraka Enka turta kwatja ekuranga 
kartninyala itnarlanaka. 

3. Altjirrantama angkaka, "Parrtja kala nitjika!" Parrtjantama naka. 
4. Altjirrala araka parrtja era marra namanga. Erantama parrtja erinha 
thapathapanga ilkngakaka. 5. Parrtja erinhantama Altjirrala rretnya 'arlta' 
alpmelaka, kanha thapathapa erinha rretnya 'ingwala'. Kala ngurrangurra 
naka, ingutnhantama naka, arlta arrkurlinya era. 

6. Altjirrantama angkaka, 'Arrkngarta kala nitjika kwatjanga mpopala, 
kwatja erinha kartatharrilitjika." Kala lakinherrakantama. 7. Altjirrala 
arrkngarta erinha mpaaraka. Arrkngarta erantama kwatja erinha 
kartatharrilaka. Kwatja arrpunha arrkngartanga kartninyalantama intaka, 
kanha kwatja arrpunha arrkngarta ekuranga kwaninyala. 8. Altjirralantama 
arrkngarta erinha rretnya 'alkira' alpmelaka. Kala ngurrangurra naka, 
ingutnhantama naka, arlta arrpunha. 

9. Altjirrantama angkaka, "Kwatja ingkarraka etnala alkiranga 
kwaninyala namanga, etna katha nyintala porterritjika, arna rirrtja era 
katherritjinanga." Kala lakinherrakantama. 10. Altjirralantama arna rirrtja 
erinha rretnya 'alha' alpmelaka, kanha kwatja porterrakala etnanha rretnya 
'laiyala'. Altjirralantama araka nhanha marra inthorra namanga. 

11. Altjirrantama angkaka, "Alha era tharrka, marna^ irnalka 
lyapulhelitjika. Nhanga marna twetakatweta, irna ntjarra turta 

marna twetakatwetakarta, nyintaminyinta annga ekuriltjakarta." Kala 
lakinherrakantama. 12. Alha era tharrka, marna, irnalka lyapulhelaka. 
Marna twetakatweta. Irna ntjarra turta marna twetakatwetakarta, 
nyintaminyinta annga ekuriltjakarta, marna kwanala. Altjirralantama 
araka nhanha marra inthorra namanga. 13. Kala ngurrangurra naka, 
ingutnhantama naka, arlta 3. 

14. Altjirrantama angkaka, "Parrtja tharra alkirala nitjika, arlta ingwa 
turta ilkngakitjika. Eratharra turta arlta, lhurrpa, eturna, antalalka 
arratjilitjika. 15. Eratharra turta alkirangatjina alha erinha parrtjilhelitjika." 
Kala lakinherrakantama. 16. Altjirralantama parrtja kngarritja tharra 
mpaaraka. Parrtja kngarritjalkura era arltaka tjitjarterritjika, kanha 
kurrkalkura era ingwakala. Era ntheilpura etnanha turta mpaarakantema. 
17. Altjirralantama parrtja erinhatharra alkiraka arrarnaka alha erinha 

parrtjilhelitjika. 18. Eratharra turta arltaka ingwaka turta tjitjarterritjika, 
parrtja turta ingwanga ilkngakitjika. Altjirralantama araka nhanha marra 
inthorra namanga. 19. Kala ngurrangurra naka, ingutnhantama naka, 
arlta 4. 

20. Altjirrantama angkaka, "Kwatja etna ngarlpangalhitjika kwatjarinya 
arrpunhakarrpunhakarta. Thepa arrpunhakarrpunha turta arnanga 
kartninyala, alkira ekurala ilpanitjika." 21. Altjirralantama kwatjarinya 
kngarritja etnanha arrpmarnaka, kurrka etnanha turta, twetakatweta 
kuta. Thepa arrpunhakarrpunha etnanha turta Altjirrala arrpmarnaka, 
twetakatweta kuta. Altjirralantama araka nhanha marra inthorra namanga. 
22. Altjirralantama etnanha nyintaranga kutantaka lyika, etnanha lakinha 
ilamala, "Ntjarra inthorrerrarrirrai! Laiya ingkarrakala narrirrai. Thepa 
rranjgkarra turta ntjarra inthorrerrarrirrai!" 23. K&la ngurrangurra naka, 
ingutnhaiitama naka, arlta 5. 

24. Altjirrantama angkaka, "Arna ekuranga tnontha rratitjika, bullock- 
alka arrpunhakarrpunha, lhungkultja itnirrakanha arrpunhakarrpunha, 
tnontha itnura arrpunhakarrpunha turta, twetakatweta kuta." Kala 
lakinherrakantama. 25. Altjirralantama tnontha itnura etnanha mpaaraka, 
twetakatweta kuta, bullock-alka etnanha twetakatweta kuta, lhungkultja 
itnirrakanha etnanha turta twetakatweta kuta. Altjirralantama araka nhanha 
marra inthorra namanga. 

26. Altjirrantama angkaka, "Nurna relha mpaariai nurna ngerra 

inthorra. Etnantama kwatjarinya ntjarraka tjitjarterritjinanga, thepa 
alkirarinya ntjarraka, bullock-aka, tnontha itnuraka, lhungkultja arnala 
itnirrakarlapunhakalka." 

27. Altjirralantama relhanha arrpmarnaka era ngerra inthorra. Altjirra 
ngerra inthorra era etnanha arrpmarnaka. Era etnanha orrea turta, marla 
turta arrpmarnaka. 

28. Altjirralantama etnanha nyintaranga kutantaka lyika, etnanha 
lakinha ilamala, "Ntjarra inthorrerrarrirrai! Alha ntjaparala pmara 
rrakangkarra mpaarai. Rrangkarra alha ekura tjitjarterrai, irrpannga 
ntjarraka, thepa ntjarraka, tnontha ntjarraka turta." 

29. Kurunga Altjirrala etnanha ilaka, "Marnaka atha rrahgkairranha 
marna annga ingkarraka nthama, etnala alhala mangkamanga. Atha 
rrangkarranha irna marnakarta ingkarraka turta nthama, marna nhariga 
etnala anngakarta namanga. 30. Kanha tnontha alharinya ntjarranha, thepa 
alkirarinya ntjarranha, lhungkultja itnirrakanha ntjarranha turta, nhanga 
aiyangkintjakarta ingkarraka etnanha purrama, atha tharrkalkala marnaka 
nthama." Kala lakinha naka. 

31. Altjirrala kartarakantama ingkarraka erala mpaarakala. Era araka 
nhanha ingkarraka marra inthorra namanga. Kala ngurrangurra naka, 
ingutnhantama naka, arlta 6. 

Arlta 7-ala Altjirranha iltjerraka 

^ Alkira etna, alhalka ingkarraka kala nakantama. 

^ 2. Altjirrala urrkapuntja ekuranha kala mangkilakalangantama, era 
arlta 7-ala urrkapuntja ekuranhanga iltjerraka. 3. Altjirralantama arlta 7 
erinha ilkngakaka, era arlta tweta kuta nitjika, era urrkapuntja ekuranhanga 
iltjerrakalanga warta. Era turta arlta erinha lyekarrilaka. 

4. Lakinha kunha Altjirrala alkira etnanha, alha erinha turta 
arrpmarnaka. 

Eden, relhaka pmara arrkurlinya 
Altjirra iNGKARTA-ala nhanga alha erinha, alkira etnanha turta 
mpaaramalanga, 5. arna era irnakunya, tharrkakunya turta naka. Arna 
era karra lakinha naka, Altjirra INGKARTA-ala erinha itjantema kwatja 
ilpanthala nhakalanga. Artwa turta itja namanga arna erinha urlpelitjika. 
6. Kwatja pentjanta arna kwananga tarlanitjata, arna ekura turtantama 
thalalhalanitjata. 

7. Altjirra iNGKARTA-alantama artwanha urrkapumala mpaaraka, arna 
urlpmurranga. Erantama artwa erinha etathilaka, aalha ekuranha 
poiyilamala. Artwa erantama aiyangkaka, etatherraka turta. 

8. Altjirra INGKARTA-alantama ekngarrala tnukulpa ingkairnaka, pmara 
Eden-ala. Era turta artwa erinha tnukulpa ekura arrarnaka. 

9. Altjirra INGKARTA-alantama irna arrpunhakarrpunha etnanha arnanga 
mangkalhelaka, irna intorta etnanha purrama, marna marrakarta. Tnukulpa 
ekuranga tnarta mpopala irna tharra mangkaka. Nyintanga, relhala 
ekuranga marna ilkumanga, era ngampakala etatha nama. Arrpunhanga, 
relhala ekuranga marna ilkumanga, era kornaka pa marraka kaltjerrama. 

10. Pmara Eden ekurala lhira kwatjakarta roa lhaka, tnukulpa erinha 
kwatja nthitjika. Tnukulpa ekuranga kala rratanhamalantama, lhira era 
urlpaiya 4-ntama erraka . . . 

15. Altjirra INGKARTA-alantama artwa erinha Eden ekura arrarnaka, 
tnukulpa ekurala urrkaputjika arnalka urlpelamala, tnukulpa erinha 
nfcarntarjtjika turta. 16. Altjirra INGKARTA-alantama erinha ilaka, "Kala marna 
ilkwai, unjtala antja namala ngerra. 17. Irna arrpunha nhanganga pula, 
ekurangala relha kornaka marraka turta kaltjerrama, ekuranga unta itja 
inthorrala ilkutjika. Unta paka irna ekuranga marna ilkumanga, unta arlta 
lenhalantema ilutjina." 

IS. Altjirra iNGKARTA-anhantama angkaka, "Nhanha itja marra nama 
artwa era nyintarinya nitjika. Atha kala ekura ilkwatharra mpaaritjina, 
ilkwatharra ekura inthorra purrama." 

19. Altjirra INGKARTA-alantama tnontha alharinya ingkarraka, thepa 
alkirarinya ingkarraka turta arnanga urrkapumala mpaaraka. Erantama 
etnanha artwa ekururna kngitjika, artwa era etnanha rretnya alpmelitjika. 
Kala rretnya artwa erala etnanha alpmelakala, nhanha kala rretnya etnaka 
nakantama. 20. Artwa erantama bullock-alka etnanha rretnya alpmelaka, 
thepa alkirarinya etnanha, tnontha itnura etnanha turta. 

Ilkwatharra ekura inthorra pula artwa era itjala araka. 21. Kurunga 
Altjirra iNGKARTA-ala artwa erinha ankwilaka, artwa era turta ankwa 
kngarrantama intaka. Altjirra INGKARTA-alantama tjipma nyinta ulta 
ekuranhanga inaka, altjura erinha turta wotha tjalkala marntilaka. 
22. Tjipma lenhangantama, erala artwa ekuranga inakala, Altjirra Ingkarta- 
ala arrkutjanhantama urrkapumala mpaaraka. Erantama arrkutja erinha 
artwa ekururna rretjingaka. Arrkutja erinha aramala, 23. artwa era angkaka, 

"Nhanhantamathoa ilkwatharra nuka inthorra era. Ngkwarna 
ekuranha kunha ngkwarna nukanhanga inakala, tjalka ekuranha turta 
tjalka nukanhanga inakala. Erinha kala rretnya 'arrkutja' alpmelitjika, 
erinha artwanga inakalanga warta." 

24. Lakinhangathoa, artwala kala kaarta pa mia ekuranha impurlalhama 
noakartantama nitjinala. Noarta eratharrantama mpurrka nyinterrama. 

25. Artwa era, arrkutja noa ekura turta, eratharra kala mantarrakunya 
ilkrif ara naka. Eratharra pula itja porerraka. 



21. Altjirra iNGKARTA-alantama Adam ekura, noa ekuranhaka turta 
mantarra mpaaraka yinpanga, erinhatharra korltaka turta. 

22. Altjirra Ingkarta erantama angkaka, "Arai, relha eratharrataka 
nthurrpa nurna ngerrerrakantama, marraka kornaka turta kaltja. 
Eratharrantama irna nhanganga marna inakitja, ilkukitja turta, eratharra 
turtantama ngampakala etatha nakitja, eratharra kala pmara nhanhanga 
rratitjikanta." 23. Lakinhanga Altjirra iNGKARTA-ala erinhatharra Eden 
tnukulpanga kala unpukanta, eratharra arna ekurala marnaka urrkaputjika, 
ekurangala Altjirrala artwa erinha urrkapumala mpaarakala. 

24. Erinhatharra unpumala, Altjirrala Eden tnukulpa ekuranga 
ekngarra mpinyaka cherubim ntjarrantama ingkairnaka, knife tjenyakarta. 
Knife tjenya era linyalinya inthorra mpurlanaka. Lakinha Altjirrala tjaiya 
erinha parraka, relha lhakitja, marna erinha ilkukitja turta, marna nhanga 
erala relhanha ngampakala etathilama. 

namanga. Lakinhanga yinga lauwulhaka ." 

11. Altjirra iNGKARTA-ala pula erinha pmarraka, "Ngunhalama nganha 
alpmelaka unta mantarrakunya ilkngara namanga? Irna nhangangama unta 
mama ilkuka? Irna nhanganga, ekurangala atha nganha parrakala?" 

12. Artwa era pula erinha alpmelaka, "Arrkutja nhanga untala yinganha 
ilkwatharraka nthakala, erataka yinganha irna nhanganga mama nthaka. 
Athantama ilkuka." 

13. Altjirra IrtGKARTA-ala arrkutja erinhantama pmarraka, "Unta irna 
nhanganga marna ilkukama?" 

Arrkutja era, erinha alpmelaka, 'Aprn^ erataka yinganha arrkarnaka. 
Athantama ilkuka." 

14. Altjirra iNGKARTA-alantama apma erinha ilaka, 

"Unta arrkutja erinha arrkarnakalanga, atha nganha kornilama. Itja 
tnontha arrpunha ntjarranha. Kala nganha nyintanhanta wara. 
Unta kala tnarta ungkwanganhalantama lhitjina, urlpmurra turta 
ilkutjina. Nhanha kala kutantaka nitjina. 

15. Atha arrkutja mpalanha leltjakaleltjilitjina. Atha annga 
ungkwanganha, annga ekuranha turta leltjakaleltjilitjinahtema. 
Arrkutjaka annga erantama kapurta ungkwanganha urrpmaltjitjina, 
kanha unta nururrka ekuranhala kakutjina." 

16. Arrkutja erinhantama era ilaka, 

"Unta kngarra ilkaartintjitjina unta katjiakarta namalanga, katjia 
ungkwanganha turta intitjikerramalanga. 
Unta artwa noa ungkwanganhaka kuta antjerritjina, era pula 
ungkwanga tjitjarterritjinala." 

17. Artwa erinhantama era ilaka, "Unta kunha arrkutja noa 
ungkwanganhaka kangkwerraka. Unta turta irna ekuranga marna ilkuka, 
irna nhanga ekurangala atha nganha parrakala itja ilkutjika. 

"Lakinhanga atha arna erinha kornilamantama. Lyartanga 
unta kngarra inthorra urrkapumalanta marna ungkwanganha 
mangkalhelitjina. Lakinha nitjina unta ilutjinalpula. 

18. Arna era lyaka, tharrka kornakornalkantama lyapulhelitjina. 
Unta turta itja wotha marna tnukulpa nhanganga ilkutjina, marna 
arrpunhantantama. 

19. Lyartanga unta marna ungkwanganhaka kngarra urrkaputjina. 
Lakinha nitjina unta wotha arnerritjinalpula. Arnangakwia atha 
nganha urrkapukala. Unta kunha urlpmurra wara nama, unta turta 
wotha urlpmurrerritjinantema." 

20. Adam erantama arrkutja noa ekuranha rretnya 'Eve' alpmelaka, 
Eve era warta relha ingkarrakaka mia nitjinanga. 

21. Altjirra LsiGKARTA-alantama Adam ekura, noa ekuranhaka turta 
mantarra mpaaraka yinpanga, erinhatharra korltaka turta. 

22. Altjirra Ingkarta erantama angkaka, "Arai, relha eratharrataka 
nthurrpa nurna ngerrerrakantama, marraka kornaka turta kaltja. 
Eratharrantama irna nhanganga marna inakitja, ilkukitja turta, eratharra 
turtantama ngampakala etatha nakitja, eratharra kala pmara nhanhanga 
rratitjikanta." 23. Lakinhanga Altjirra iNGKARTA-ala erinhatharra Eden 
tnukulpanga kala unpukanta, eratharra arna ekurala marnaka urrkaputjika, 
ekurangala Altjirrala artwa erinha urrkapumala mpaarakala. 

24. Erinhatharra unpumala, Altjirrala Eden tnukulpa ekuranga 
ekngarra mpinyaka cherubim ntjarrantama ingkairnaka, knife tjenyakarta. 
Knife tjenya era linyalinya inthorra mpurlanaka. Lakinha Altjirrala tjaiya 
erinha parraka, relha lhakitja, marna erinha ilkukitja turta, marna nhanga 
erala relhanha ngampakala etathilama. 



